कुलवंत की डेढ़ साल की बेटी और 3 महीने का बेटा; पिता ने कारगिल वॉर में दी शहादत
जम्मू-कश्मीर के पुंछ जिले में गुरुवार दोपहर करीब 3 बजे सेना के ट्रक पर आतंकियों ने हमला कर दिया। इसके बाद ट्रक में आग लग गई, जिसमें 5 जवान झुलसकर शहीद हो गए। शहीद जवानों में पंजाब के मोगा जिले के गांव चड़िक निवासी लांस नायक कुलवंत सिंह भी शामिल है।
जम्मू-कश्मीर के पुंछ जिले में गुरुवार दोपहर करीब 3 बजे सेना के ट्रक पर आतंकियों ने हमला कर दिया। इसके बाद ट्रक में आग लग गई, जिसमें 5 जवान झुलसकर शहीद हो गए। शहीद जवानों में पंजाब के मोगा जिले के गांव चड़िक निवासी लांस नायक कुलवंत सिंह भी शामिल है।
शहीद के परिवार-गांव में पसरा मातम
कुलवंत सिंह के शहीद होने की सूचना जैसे ही उसके घर पहुंची तो मातम छा गया। पत्नी संदीप कौर का रो-रोकर बुरा हाल है। शहीद की डेढ़ साल की बेटी और 3 महीने का बेटा है। शहीद के पिता बलदेव सिंह कारगिल युद्ध के दौरान शहीद हो गए थे। शहीद कुलवंत सिंह एक महीना पहले ही छुट्‌टी काटकर वापस गया था।
हमले में एक जवान गंभीर रूप से घायल
नॉर्दर्न कमांड हेडक्वार्टर की ओर से जारी बयान में बताया गया कि जवानों को लेकर ट्रक भिंबर गली से पुंछ की तरफ जा रहा था। बारिश हो रही थी। विजिबिलिटी भी काफी कम थी। आतंकियों ने इसी का फायदा उठाया। हमले में एक जवान गंभीर रूप से घायल भी हुआ है। उसे राजौरी में सेना के अस्पताल में भर्ती कराया गया है।
रक्षा मंत्री को दी गई हमले की जानकारी
बयान में यह भी बताया गया कि शहीद हुए जवान राष्ट्रीय रायफल्स यूनिट के थे। उन्हें इस इलाके में आतंकियों के खिलाफ जारी ऑपरेशंस में लगाया गया था। इससे पहले सेना के एक अधिकारी ने बताया था कि जवानों की मौत ट्रक में आग लगने की वजह से हुई। सेना प्रमुख जनरल मनोज पांडे ने रक्षामंत्री राजनाथ सिंह को हमले की जानकारी दी।
यह खबर भी पढ़ें:-
जम्मू कश्मीर में पंजाब के 4 जवान शहीद: 1 लांस नायक, एक हवलदार और 2 सिपाही शामिल, पुंछ में आर्मी ट्रक पर आतंकी हमला
पंजाब के 4 जवान जम्मू कश्मीर के पुंछ जिले में गुरुवार को हुए आतंकी हमले में शहीद हो गए। इन सभी जवानों की आग में झुलसकर मौत हुई है। दरअसल, आतंकियों ने ट्रक पर फायरिंग के बाद ग्रेनेड फेंका। जिससे ट्रक में आग लग गई। इसी में झुलसकर 5 शहीद हो गए। (पूरी खबर पढ़ें) 